als_Latn dik_Latn sag_Latn
- Sindikatat vlerësojnë këtë projektligj si një hap i rëndësishëm, në kohën e duhur, për tu dhënë fund proceseve abuzive me pronat
Këshillimi i Ministrave mori sot në shqyrtim projektligjin për shfuqizimin e ligjit, “Për rregullimin e pasojave, që kanë rrjedhur nga zbatimi i dekretit “Mbi pasuritë e sindikatave”
Duke folur mbi këtë projektligj, Kryeministri kërkoi që të gjitha pronat e ish bashkimeve profesionale, të cilat janë resortet turistike më të mira të vendit dhe që aktualisht nuk janë në pronësi të askujt, përveçse të shtetit, të shndërrohen në shoqëri aksionare, ku shteti është pronar.
Kryeministri sqaroi se kjo bëhet për t'i shpëtuar abuzimit, në mënyrë që t'i qëndrohet garant rikonstruksionit të plotë të tyre dhe më pas shteti do t'i shesë aksionet e tij. “Që në momentin që ato do të rindërtohen, shteti është i gatshëm t'i shesë aksionet dhe të vazhdojnë të tjerët. Përndryshe, nëse nuk do të mos jetë shteti i pranishëm, do të vazhdojë bixhozi me këto pasuri, ashtu si ka vazhduar gjatë gjithë kësaj kohe." - u shpreh Kryeministri.
Kryeministri tha se ligji, i cili vjen në kohën e duhur, është vlerësuar nga eksponentë të rëndësishëm të sindikatave, të cilët e vlerësojnë si një hap të rëndësishëm, sepse e kanë kuptuar se aty janë zhvilluar procese tërësisht të papranueshme.
Lidhur me ketë çeshtje, Kryeministri Berisha theksoi:
“Në funksionin e Presidentit të Republikës, duke vlerësuar rolin dhe kontributin historik të sindikatave në përmbysjen e diktaturës komuniste, i vetëdijshëm se ato nuk mund të ishin më aleatë të qeverisë demokratike në vitin 92, por natyrshëm oponentë të saj dhe avokatë të të drejtave të punëtorëve dhe punonjësve, dekretova, në mënyrë që t'i jepja pavarësi ekonomike sindikatave, kalimin në pronësi të tyre të të gjitha pronave të ish bashkimeve profesionale. Ky dekret, në mënyrën më të pakonceptueshme, nuk është votuar në parlament. Faktikisht, ky dekret nuk ka fuqi. Më vonë, në vitin 1998, Gjykata Kushtetues ka bërë ndërhyrjen e vet të drejtë dhe me vendimin e Gjykatës Kushtetuese, me mosvotimin e dekretit në parlament ato janë pasuri të askujt, në kohën kur ato ishin resortet më të mira turistike të vendit.
Eshtë e domosdoshme që të tëra këto resorte turistike, të cilat nuk janë në pronësi të askujt sot, pasi është vetëm shteti pronar i tyre, të merren e të shndërrohen në shoqëri aksionare, ku shteti do të jetë padëshirueshmërisht pronar. Po e bëjmë këtë në mënyrë që të qëndrojmë garant të rikonstruksionit të tyre të plotë dhe menjëherë shteti do të shesë aksionet e tij. Pra, që në momentin që ato do të rindërtohen, shteti është i gatshëm t'i shesë aksionet dhe të vazhdojnë të tjerët. Përndryshe, po të mos jetë shteti i pranishëm, do të vazhdojë bixhozi me këto pasuri, ashtu si ka vazhduar gjatë gjithë kësaj kohe. Mendoj se ky ligj vjen në kohën e duhur. E verteta është se edhe eksponentë të rëndësishëm të sindikatave e kanë vlerësuar dhe e vlerësojnë një hap të tillë, sepse e kanë kuptuar se aty janë zhvilluar procese tërësisht të papranueshme."
19/08/2009
als_Latn als_Latn als_Latn als_Latn als_Latn als_Latn als_Latn als_Latn unk